stanford-oval/wikipedia huggingface dataset:
העשור השני של המאה ה-16
אירועים בולטים בעולם > מלחמה ופוליטיקה > קולוניאליזם ואימפריאליזם

24 באוגוסט 1511 – הפורטוגזים כובשים את מלאקה (במלזיה של היום)
1514 - הסולטאן העות'מאני סלים הראשון יוצא למסע כיבושים, שבסופו תתמוטט האימפריה הממלוכית ותעבור לשליטה עות'מאנית.
1514 - הספרדים נוחתים על החוף שיהיה שייך לקרוליינה הדרומית.
1514 - העיר קאשגאר שבשינג'יאנג, נחרבת במהלך מסע כיבושים במוגוליסטאן.
1515 - צבא של אימפריית סונגהאי כבש את הסולטנות הברברית המפוארת באגדז, ומשתלט על נתיבי סחר חשובים.
1516 - תחילת שלטונם של העות'מאנים בלבנון.
1516 - יורד הים הספרדי חואן דיאז די סוליס הופך לאירופאי הראשון המתיישב בחבל הארץ שלימים יהיה ארגנטינה.
24 באוגוסט 1516 - קרב מרג' דאבק שבו מביסים העות'מאנים את הממלוכים מסמן את קצה של האימפריה הממלוכית וראשית השליטה העות'מאנית במזרח התיכון
1517 - צבאותיו של הסולטאן העות'מאני סלים הראשון כובשים את אזור ארץ ישראל.
18 בפברואר 1519 - הרנן קורטס מפליג מקובה לכיבושיו באמריקה
8 בנובמבר 1519 - הרנן קורטז ואנשיו מתקבלים בברכה בבירה האצטקית טנוצ'טיטלאן, אותה הם יכבשו פחות משנתיים לאחר מכן
התנקשויות, חיסולים, וניסיונות התנקשות

פרק זה לוקה בחסר. אנא תרמו לוויקיפדיה ו.
כלכלה

פרק זה לוקה בחסר. אנא תרמו לוויקיפדיה ו.
עשור זה הוא חלק מתקופה רחבה יותר בה הגילדות מתפקדות כמוסד כלכלי משמעותי בחלקים מסוימים של אירופה. בשנת 1512 נוסדת גילדת הנגרים של קופנהגן.
בשנת 1514 מתחילה הפקת הזהב בקריביים, על ידי האירופאים הקולוניאליסטים, וזוהי נקודת ציון לראשיתה של ניצול משאבי אמריקה לרווחת האימפריות האירופאיות.
אסונות

פרק זה לוקה בחסר. אנא תרמו לוויקיפדיה ו.
מדע וטכנולוגיה

1514 - ניקולאוס קופרניקוס כותב את ה"קומנטלריוס" (אנ'), מחברת בה מפורסם לראשונה המודל ההליוצנטרי לפיו השמש נמצאת במרכז מערכת השמש בעוד שכדור הארץ וכוכבי הלכת האחרים מקיפים את השמש במסלולים מעגליים. את הקומנטלריוס קופרניקוס הפיץ בתחילה לחבריו ועמיתיו בלבד.
מדע וטכנולוגיה > חקר העולם

25 בספטמבר 1513 – מגלה הארצות וסקו נונייס דה בלבואה מגיע לאוקיינוס השקט
10 באוגוסט 1519 - חמש ספינות ספרדיות בהנהגתו של פרדיננד מגלן יוצאות להקפה הימית הראשונה מסביב לכדור הארץ
20 בספטמבר 1519 - פרדיננד מגלן מתחיל במסע סביב העולם. עם חמש ספינות הוא מפליג מפורטוגל לכוון איי הודו
תרבות פופולרית > ספרות

1516 - נכתב אורלנדו המטורף על ידי לודוביקו אריוסטו.
תרבות פופולרית > דת

31 באוקטובר 1517 - מרטין לותר, מייסד הנצרות הפרוטסטנטית, מפרסם את "95 התזות"
תרבות פופולרית > אומנות

1 בנובמבר 1512 – הקפלה הסיסטינית נפתחת לציבור לראשונה לאחר סיום ציור התקרה על ידי מיכלאנג'לו
1514 - אלברכט דירר יוצר את התחריט מלנכוליה.
אישים בולטים

פרק זה לוקה בחסר. אנא תרמו לוויקיפדיה ו.
הערות שוליים

↑  Niger - History, Nations Encyclopedia
↑  THE GUILDS OF COUNTRIES OVERSEAS, ספריית האוניברסיטה של לונדון
↑  Guillermo Guajardo, A History of Mining in Latin America: From the Colonial Era to the Present by Kendall W. Brown (review), Research Gate
| עשורים במאה ה-16 |
| --- | --- | --- |
|  | << • 1500–1509 • 1510–1519 • 1520–1529 • 1530–1539 • 1540–1549 • 1550–1559 • 1560–1569 • 1570–1579 • 1580–1589 • 1590–1599 • >> |  |
| --- | --- |
בקרת זהויות :  KulturNav: 96a71774-d19e-4050-a0ee-4e8964113b7a 
8 בנובמבר 1519: הרנאן קורטס ואנשיו מתקבלים בברכה בבירה האצטקית טנוצ'טיטלאן, אותה הם יכבשו פחות משנתיים לאחר מכן
1 בנובמבר – הקפלה הסיסטינית נפתחת לציבור לראשונה לאחר סיום ציור התקרה על ידי מיכלאנג'לו
הרצליה רז

| --- | --- |
אין תמונה חופשית
 לידה:  3 בפברואר 1921 
 פטירה:  31 בינואר 2016 (בגיל 94) 
 מדינה:  ישראל 
 מקום קבורה:  בית הקברות מורשה 
 מקום לימודים:  הגימנסיה העברית "הרצליה", האוניברסיטה העברית בירושלים 
 
הרצליה רז (סוקולינסקי-רוזנברג) (כ"ה בשבט תרפ"א, 3 בפברואר 1921 – כ"א בשבט תשע"ו, 31 בינואר 2016) הייתה סופרת ילדים, משוררת, מחנכת וחוקרת ספרות וספרות ילדים ישראלית.
ביוגרפיה

הרצליה רז נולדה בשנת 1921 באודסה שבברית המועצות (אוקראינה), ועלתה לארץ ישראל עם הוריה בגיל שנתיים. גדלה והתחנכה בתל אביב. למדה בבית הספר 'גאולה' וסיימה את לימודיה בגימנסיה 'הרצליה' שבעירה, ולאחר מכן בסמינר לוינסקי למורים ולמדה מדעי הרוח באוניברסיטה העברית בירושלים. אחרי נישואיה השתקעה ב-1951 ברמת השרון. לימדה בבתי-ספר עממיים, הייתה מורה לספרות ילדים בסמינרים למורים, קיימה חוגים לספרות ילדים בספריות ומוסדות תרבות, כתבה מחזות לילדים ופרסמה מאמרים ומחקרים בנושאי חינוך, פולקלור וספרות ילדים. ייסדה את ארגון סומליון (סופרים ומשוררים לילדים ולנוער) ועמדה בראשו.
הרצליה רז נפטרה בינואר 2016, ימים מספר לפני יום הולדתה ה-95. נקברה בבית העלמין מורשה בעירה.
ארכיונה שמור במכללה לחינוך ע"ש דוד ילין. בעלה אפרים רז, נפטר בספטמבר 2016, מספר ימים לפני יום הולדתו ה-102.
ספריה

עשרה חברים: סיפורים (י' צ'צ'יק, תשי"ז)
צבעי העמק רכים (מסדה, תשי"ט)
לנועה: סיפורי משחק (נ' טברסקי, תשי"ט)
חומי: סיפור על סיח בגליל (הקיבוץ המאוחד, תשי"ט)
עיני מיתר: קובץ שירים (נ' טברסקי, 1966)
רמי הטלה (ספרית פועלים, 1973)
מחברת הקישקושים של אחותי (עם עובד, 1982)
השביל המקשר (רכגולד, 1991)
מעשה בעכבר שחפש כלה (הקיבוץ המאוחד, 1991)
חומי (ירון גולן, 1991)
עופו עופו ציפורים (רכגולד, 1992)
ירון והדבון (רכגולד, 1993)
לילותי פקוחי העיניים (1995)
הנערה שאהבה סכנות: מעשיות ואגדות על נערות, נשים ואמהות חכמות ונועזות (הוצאת ידיעות אחרונות, 2002)
מסיפורי סבתא המצחיקה (2006)
ולו רק הד (ירון גולן, 2006)
כל אחד ומעבר יבוק שלו (2010).
הערות שוליים

↑  הרצליה רז: מודעת אבל באתר "אבלים".
↑  אוסף הרצליה רז באתר המכללה לחינוך ע"ש דוד ילין.
↑  אלבום הזהב - משפחת רז, באתר www.bac.org.ilנפטר מתנדב בן 102 שסייע לנכים: "דוגמה ומופת", באתר ynet, 7 בספטמבר 2016
| --- | --- |
בקרת זהויות :  NLI: 987007312502605171  LCCN: n83027297  VIAF: 43208036   WorldCat (עם VIAF): 43208036 
ערך זה הוא קצרמרבנושא ישראלים ובנושא ספרות. אתם מוזמנים לתרום לוויקיפדיה ו.
המיין איבנט מאפיה

| המיין איבנט מאפיה>  חברי הקבוצה המקוריים: בוקר טי (שמאל), שארמל (בצמוד לבוקר), נאש (שורה שנייה משמאל), סטינג (מרכז) ואנגל (ימין).קבוצה |
| --- | --- | --- |
חברי הקבוצה: ראה למטה
שם: המיין איבנט מאפיה
תאריך הקמה: 23 באוקטובר 2008 13 ביוני 2013 (איחוד)
תאריך פירוק: 22 באוקטובר 2009 7 בנובמבר 2013 (איחוד)
שנות פעילות: 2008–2009 2013
המיין איבנט מאפיה (באנגלית: The Main Event Mafia ובראשי תיבות: MEM) הייתה קבוצת היאבקות מקצועית אשר הופיעה בארגון ההיאבקות האמריקאי, Total Nonstop Action Wrestling‏ (TNA). הקבוצה נוצרה באוקטובר 2008 והורכבה מקורט אנגל, סטינג, קווין נאש (עם זוכת הישרדות: האמזונס, ג'נה מורסקה), בוקר טי (עם אשתו במציאות, שארמל), סקוט סטיינר, סמואה ג'ו וטרייסי ברוקס. כל המתאבקים הגבריים בקבוצה היו אלופי עולם במספר ארגוני היאבקות (למעט מגנוס, שזכה באליפות העולם במשקל כבד של TNA בדצמבר 2013), כולל TNA, עם ניסיון נרחב בקרבות מרכזיים. בתקופה מסוימת, הקבוצה השיגה את כל חגורות האליפות בארגון ה-TNA.
הקבוצה הייתה עתירת מתאבקים בעלי רזומה נכבד, כאשר סטינג וקורט אנגל היו אלופי העולם במשקל כבד של TNA, בוקר טי הציג חגורת אליפות חדשה אשר נקראה בשם אליפות האגדות של TNA והכתיר את עצמו לאלוף הראשון, כשבשלב מסוים קווין נאש זכה גם כן באליפות זו, ובנוסף בוקר טי וסקוט סטיינר זכו באליפות הזוגות של TNA. הקמת הקבוצה הייתה כתוצאה מעלילה בארגון שבה המתאבקים בעלי הניסיון ניהלו יריבות עם המתאבקים צעירים אשר כונו בשם The TNA Front Line. ביריבות זו, קבוצת MEM גילמה את דמות הנבלים בסגנון המאפיה, והציגו גישה שבה הם הביעו חוסר כבוד כלפי הצעירים. תקופת פעילותה הראשונה של הקבוצה הגיעה לקיצה בחודש אוקטובר של השנה החולפת.
ביוני 2013, סטינג הכריז על חזרתה של המיין איבנט מאפיה, עתה כדמויות הטובות והחביבות על הקהל, כתגובה למלחמה הנמשכת של הרוסטר של TNA בקבוצת הנבלים Aces & Eights. הקבוצה כללה חברי קבוצה מקוריים כמו סטינג, אנגל וג'ו לצד חדשים כמו מגנוס וקווינטין "ראמפייג'" ג'קסון.
היסטוריה > רקע

פרק זה לוקה בחסר. אנא תרמו לוויקיפדיה ו.
חברי הקבוצה > המיין איבנט מאפיה

| חבר הקבוצה | תקופה |
| --- | --- |
קורט אנגל (מנהיג מקורי): 23 באוקטובר 2008 – 22 באוקטובר 2009
סטינג (מנהיג שני): 23 באוקטובר 2008 – 23 ביוני 2009
קווין נאש: 23 באוקטובר 2008 – 22 באוקטובר 2009
בוקר טי: 23 באוקטובר 2008 – 22 באוקטובר 2009
סקוט סטיינר: 30 באוקטובר 2008 – 22 באוקטובר 2009
כריסטיאן קייג': 9 בנובמבר 2008 – 13 בנובמבר 2008
סמואה ג'ו: 21 ביוני 2009 – 22 באוקטובר 2009
טרייסי ברוקס: 23 ביולי 2009 – 22 באוקטובר 2009
חברי הקבוצה > המיין איבנט מאפיה > עמיתים

| חבר הקבוצה | תקופה | הערות |
| --- | --- | --- |
| שארמל | 23 באוקטובר 2008 – 28 במאי 2009 | המלווה של בוקר טי |
| ביג רוקו | 19 בפברואר 2009 – 28 במאי 2009 | חלק מצוות האבטחה של קורט אנגל |
| סאלי בוי | 19 בפברואר 2009 – 28 במאי 2009 | חלק מצוות האבטחה של קורט אנגל |
| ג'נה מורסקה | 3 במרץ 2009 – 28 במאי 2009 | המלווה של קווין נאש |
| טאז | 19 ביולי 2009 – 16 באוגוסט 2009 | היועץ של סמואה ג'ו |
חברי הקבוצה > איחוד

| חבר הקבוצה | תקופה |
| --- | --- |
סטינג: 13 ביוני 2013 – 7 בנובמבר 2013
קורט אנגל: 20 ביוני 2013 – 7 בנובמבר 2013
סמואה ג'ו: 27 ביוני 2013 – 7 בנובמבר 2013
מגנוס: 4 ביולי 2013 – 7 בנובמבר 2013
ראמפייג' ג'קסון: 11 ביולי 2013 – 12 בספטמבר 2013
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג את סטינג במקום ה-9 מתוך 500 המתאבקים הטובים ביותר לשנת 2009
PWI דירג את אנגל במקום ה-12 מתוך 500 המתאבקים הטובים ביותר לשנת 2009
PWI דירג את ג'ו במקום ה-29 מתוך 500 המתאבקים הטובים ביותר לשנת 2009
PWI דירג את בוקר טי במקום ה-38 מתוך 500 המתאבקים הטובים ביותר לשנת 2009
PWI דירג את מגנוס במקום ה-43 מתוך 500 המתאבקים הטובים ביותר לשנת 2013
PWI דירג את סטיינר במקום ה-71 מתוך 500 המתאבקים הטובים ביותר לשנת 2009
PWI דירג את נאש במקום ה-105 מתוך 500 המתאבקים הטובים ביותר לשנת 2009
הישגים בארגון ההיאבקות Total Nonstop Action Wrestling - TNA
אליפות העולם במשקל כבד של TNA (פעמיים) – סטינג (1), קורט אנגל (1)
אליפות האגדות של TNA‏ (3 פעמים) – בוקר טי (1), קווין נאש (2)
אליפות ה-X דיוויז'ן של TNA (פעם אחת) – סמואה ג'ו
אליפות הזוגות של TNA (פעם אחת) – בוקר טי וסקוט סטיינר
מלך ההר (2009) – קורט אנגל
ראו גם

New World Order
קורט אנגל כמנהיג של המיין איבנט מאפיה
הקולג' למוזיקה של לונדון

| --- | --- |

אין תמונה חופשית
 קונסרבטוריון
 תקופת הפעילות:  1887–הווה (כ־137 שנים) 
 מיקום
 מדינה:  הממלכה המאוחדת הממלכה המאוחדת
 קואורדינטות:  51°30′36″N 0°18′24″W﻿ / ﻿51.51°N 0.3068°W﻿ / 51.51; -0.3068
 https://www.uwl.ac.uk/academic-schools/music
 he
 
הקולג' למוזיקה של לנדון (באנגלית:London College of Music ‏ LCM) הוא בית ספר למוזיקה בלונדון. הוא אחד משמונה בתי ספר נפרדים, היוצרים יחד את אוניברסיטת מערב לונדון.
היסטוריה

הקולג' נוסד בשנת 1887 והתנהל כקונסרבטוריון עצמאי למוזיקה, ששכן ברחוב גרייט מלבורו במרכז לונדון עד 1991. אז עבר הקולג' לאילינג והיה לחלק מן הפוליטכניק של מערב לונדון (שהיה לאוניברסיטת עמק התמז וב-2011 שינה את שמו לאוניברסיטה של מערב לונדון.)
ב-1996 הקימה אוניברסיטת עמק התמז בית ספר בשם הקולג' של לונדון למוזיקה ותקשורת, שכלל את הקולג' למוזיקה ומגוון של תחומים הנוגעים לתקשורת, כגון טכנולוגיית מוזיקה, רדיו, עיתונאות ושאר אמנויות יצירתיות ודיגיטליות. ב-2005 שונה השם LCM לפקולטה לאמנויות, עם נושאים קשורי-אמנות, בניהול המחלקה למוזיקה. מאז מרץ 2007 חזרה המחלקה למוזיקה לפעול תחת השם הקולג' למוזיקה של לונדון.
מנהלים קודמים של הקולג' כוללים את ויליאם לויד ובר (אביהם של המלחין והאמרגן של תיאטרון מוזיקה אנדרו לויד ובר והצ'לן, המנצח והמחנך למוזיקה הבריטי ג'וליאן לויד ובר; המלחין והפסנתרן ג'ון מקייב ופרופסור קולין לוסון (שקיבל עליו את משרות הדיקן של LCM וסגן נשיא בפועל של אוניברסיטת אילינג בשנת 2002, והמשיך שם עד למינויו למנהל הקולג' המלכותי למוזיקה בקנסינגטון ב-2005). בראש קתדרת ההלחנה והמחקר עומד המלחין פרנסיס פוט, הנודע בעיקר כמלחין מוזיקת קודש כוראלית ויצירות לעוגב. יצירותיו מבוצעות בכארבעים מדינות ברחבי העולם.
פרופסורים אורחים בקולג' כוללים את גאי וולפנדן, ניק אינגמן וכן (לאחר פרישתו מתפקיד המנהל) ג'ון מקייב. בתוכנית ארוכה ומצליחה של "סדנאות מלחינים" השתתפו סטיבן מונטגיו, ג'ונתן דוב, ג'ודית וייר, דייוויד סוור, ג'ודית בינגהם, דירדרה גריבין ועוד. כיתות אמן לפסנתר ניתנו על ידי מרטינו טירימו, ג'ון ליל, הווארד שלי ועוד אמנים בולטים בתחומם.
הסכם אלכסנדרופול

| --- | --- |
 חותמים:  הרפובליקה הראשונה של ארמניה, Government of the Grand National Assembly 
 מקום יצירה:  גיומרי 
 תאריך יצירה:  2 בדצמבר 1920 
 
הסכם אלכסנדרופול (בטורקית: Gümrü Antlaşması) היה הסכם שלום שנחתם ביום 2 בדצמבר 1920 בעיר אלכסנדרופול, כיום גיומרי בארמניה, ואשר סיים את מלחמת טורקיה–ארמניה שהתחוללה מ-24 בספטמבר 1920 ועד ליום חתימת ההסכם בין כוחות האספה הלאומית הגדולה של טורקיה לבין הרפובליקה הדמוקרטית של ארמניה. תנאיו של ההסכם סוכמו בין מפקד הכוח הצבאי הטורקי מוסה קזם קראבקיר, לאחר שכבש את העיר אלכסנדרופול והקים בה את מפקדתו ובין שר החוץ של ארמניה.
עיקרו של ההסכם היה בסעיף 10 בו הצהירה ארמניה כי היא מוותרת על השטחים שהוענקו לה לפי חוזה סוור שנחתם ב-10 באוגוסט 1920, ומתוך כך על רובן המכריע של תביעותיה לשטחים בתחומי אסיה הקטנה. עוד קבע ההסכם בסעיף 2 כי קו הגבול בין שתי המדינות יעבור לאורך התוואי שהוסכם בין רוסיה לבין האימפריה העות'מאנית כפי שנקבע בהסכם ברסט-ליטובסק מ-1918.
ההסכם היה אמור לזכות באשרור הפרלמנט הארמני בתוך חודש לכל היותר ממועד חתימתו, אך דבר זה לא נעשה מעולם שכן הצבא האדום שהחל את פלישתו לארמניה מכיוון אזרבייג'ן כשבוע לפני כן, כבש את ירוואן ב-4 בדצמבר 1920, ובכך באה עצמאותה של המדינה המותשת אל קיצה.
עשרה חודשים לאחר חתימת הסכם אלכסנדרופול, הוא הוחלף בהסכם קארס.
| אמנות והסכמים עם סיום מלחמת העולם הראשונה |
| --- | --- | --- |
| בזמן המלחמה | הסכם סייקס–פיקו • פרוטוקול דמשק • ברית לונדון • חוזה ברסט-ליטובסק |  |
| ועידת השלום בפריז (1919) | חוזה ורסאי • חוזה סן-ז'רמן • חוזה ניי • חוזה טריאנון • הסכם סוור • חבר הלאומים |  |
| אמנות והסכמים בתום המלחמה | הסכם בתומי • הסכם בוקרשט (1918) •  שביתת הנשק של סלוניקי • הפסקת האש של מודרוס • שביתת הנשק של וילה ג'יוסטי (אנ') • הסכם שביתת הנשק בין הקיסרות הגרמנית למדינות ההסכמה • הסכם רפאלו (1920) • הסכם אלכסנדרופול • הסכם מוסקבה (1921) • הסכם השלום בין ארצות הברית לגרמניה (1921) • הסכם השלום בין אוסטריה לארצות הברית (1921) • הסכם אנקרה • הסכם קארס • הסכם לוזאן • הסכם רפאלו (1922) |  |
| חלוקת השטחים | חלוקת האימפריה העות'מאנית • חלוקת גרמניה לאחר מלחמת העולם הראשונה (אנ') • חלוקת האימפריה האוסטרו-הונגרית • מנדט חבר הלאומים |  |
| ערכים נוספים | ארבע עשרה הנקודות • פיצויי מלחמת העולם הראשונה • תוכנית דוז • תוכנית יאנג |  |
תוצאות מלחמת העולם הראשונה
הפארק הלאומי טטרה (סלובקיה)

| --- | --- |

הרי הטטרה המערביים בחורף
 מידע כללי
 סוג:  פארק לאומי
 תאריך הקמה:  1 בינואר 1949 
 נתונים ומידות
 שטח:  74,291.396±0.5 הקטאר
 מיקום
 מדינה:  סלובקיה סלובקיה
 מיקום:  Tatranská Lomnica 
 קואורדינטות:  49°10′49″N 19°55′10″E﻿ / ﻿49.18027778°N 19.91944444°E﻿ / 49.18027778; 19.91944444
 spravatanap.sk
 
אגם Štrbské pleso, כשברקע הרי הטטרה הגבוהים.
הפארק הלאומי טטרה, סלובקיה (בסלובקית: Tatranský národný park; בראשי תיבות: TANAP) הוא אחד מתשעת הפארקים הלאומיים בסלובקיה. הפארק נמצא בצפון מרכז סלובקיה בהרי הטטרה. חשיבותו של הפארק בהגנה על מגוון מגוון החי והצומח באזור, הכוללים מינים אנדמיים רבים, כולל צפיר האלפים של הרי הטטרה.
הרי הטטרה יוצרים גבול טבעי בין סלובקיה מדרום לפולין מצפון ושתי המדינות שיתפו פעולה מאז ראשית המאה ה-20 במאמצים להגן על ערכי הנוף והטבע באזור. פולין הקימה את הפארק הלאומי טטרה בתחומה, מאוחר יותר ייעדה אונסק"ו את השטח המשולב של שני הפארקים כשמורה ביוספרית חוצה גבולות במסגרת Natura 2000.
גאוגרפיה

הפארק הלאומי טטרה מגן על האזורים בתחום סלובקיה של רכסי הרי הטטרה הגבוהים באזור הרי הטטרה המזרחיים (Východné Tatry), ואזורי הרי הטטרה המערביים (Západné Tatry). החלק המערבי של הפארק הלאומי טטרה ממוקם באזור ז'ילינה והחלק המזרחי באזור פרשוב .
הפארק הלאומי משתרע על שטח של 738 קמ"ר, ואזור החיץ סביב הפארק משתרע על שטח של 307 קמ"ר; סך הכל 1045 קמ"ר. בפארק 600 ק"מ של שבילי הליכה ו- 16 שבילי אופניים מסומנים ומתוחזקים.
גאוגרפיה > הרים

הרי הטטרה המערביים מחולקים לשישה אזורים: Osobitá, Roháče, Sivý vrch (מילולית: ההר האפור), Liptovské Tatry (Liptov Tatras), Liptovské Kopy, Červené vrchy (מילולית: הרי אדום). הרי הטטרה המזרחיים מחולקים לאזור הרי הטטרה הגבוהה (Vysoké Tatry) ו-Belianske Tatry.
הפסגה הגבוהה ביותר בסלובקיה, Gerlachovský štít, בגובה 2,655 מטר, נמצאת בשטח הפארק. זוהי גם הפסגה הגבוהה ביותר בהרי הטטרה ובקרפטים . Bystrá הוא ההר הגבוה ביותר בהרי הטטרה המערביים, בגובה 2,248 מטר, והר Havran (מילולית: עורב) הוא הנקודה הגבוהה ביותר באזור Belianske של הרי הטטרה, בגובה 2,152 מטר.
גאוגרפיה > אגמים ונחלים

בשטח הפארק למעלה ממאה אגמים הרריים, הגדול והעמוק שבהם הוא Veľké Hincovo pleso, שטחו 0.2 קמ"ר ועומקו 58 מטר.
השטח סביב היישוב Štrbské Pleso הוא קו רכס המחלק את שטח הפארק לשני אגני ניקוז. מזרחה לאזור זה הנחלים הם מוצא נהר פופרד הנשפך לים הבלטי ואילו מערבה לאזור הנחלים מהווים את מוצא נהר ואה הנשפך לים השחור.
גאוגרפיה > מערות

בפארק כ-300 מערות, אולם רק אחת מהן פתוחה לציבור: מערת בליאנסקה (Belianska jaskyňa).
היסטוריה

פארק טטרה בסלובקיה נוסד ב-1 בינואר 1949 והוא הפארק הלאומי הראשון בסלובקיה. בשנת 1987 נוסף לשטח הפארק חלק משטח הרי טטרה המערביים. בשנת 1992 הפך הפארק לחלק מתוכנית אונסק"ו "אדם וביוספרה", יחד עם הפארק הלאומי טטרה בפולין. מאז שנת 2004 הפארק הוא חלק משטחי Natura 2000 באירופה.
ראו גם

הפארק הלאומי טטרה (פולין)
הערות שוליים

↑  "Inorganic nature". Tatras National Park. n.d. אורכב מ-המקור ב-21 בפברואר 2007. נבדק ב-14 במרץ 2021. {{cite web}}:  (עזרה)
↑  "A Man and nature". Tatras National Park. n.d. אורכב מ-המקור ב-21 בפברואר 2007. נבדק ב-14 במרץ 2021. {{cite web}}:  (עזרה)
↑  "Príroda TANAPu [Nature of TANAP]" (בסלובקית). Štátne lesy TANAPu. n.d. אורכב מ-המקור ב-9 ביוני 2007. נבדק ב-14 במרץ 2021. {{cite web}}:  (עזרה)
↑  Ecological Sciences for Sustainable Development
| --- | --- |
בקרת זהויות :  NKC: ge546142  SUDOC: 111069025  VIAF: 140155250   WorldCat (עם VIAF): 140155250
המבנה הדק

תמונת התאבכות המראה את פיצול המבנה הדק עבור אטום דאוטריום.
בפיזיקה אטומית, תיקוני המבנה הדק מתארים את פיצול הקווים הספקטרליים של אטומים, בעיקר עקב אפקטים יחסותיים מסדר ראשון ואינטראקציית ספין-מסלול.
הספקטרום הראשי של אטום המימן הוא הספקטרום הצפוי ללא תיקונים יחסותיים וללא התייחסות לספין והשפעותיו. עבור אטום המימן רמות האנרגיה בספקטרום הראשי מושפעות רק מהמספר הקוונטי הראשי, n, ואילו מודל מדויק יותר ייקח בחשבון גם אפקטים יחסותיים ואפקטים הקשורים בספין האלקטרון. כאשר מתחשבים באפקטים אלו נעלם ניוון רמות האנרגיה הנחזה ממשוואת שרדינגר והקווים הספקטרליים מתפצלים.
גודל תיקון המבנה הדק קטן פי 2(Zα), כאשר Z הוא המספר האטומי ו-α הוא קבוע המבנה הדק, מספר חסר יחידות השווה בקירוב ל־ {\tfrac {1}{137}}.
המבנה הדק מורכב משלושה איברי תיקון: איבר האנרגיה הקינטית (מכונה גם "איבר מסה"), איבר צימוד ספין-מסלול, ו"איבר דרווין". ההמילטוניאן המלא נתון על ידי:
כאשר  H_{0} הוא ההמילטוניאן המקורי (כלומר ללא התחשבות בספין ותיקונים יחסותיים).
רקע

על פי המודל הקוונטי הבסיסי של אטום המימן, ישנם אורביטלים (פונקציות גל אלקטרוניות, או בשפה ציורית יותר מסלולי האלקטרונים) הממוספרים לפי שלושה מספרים קוונטיים:  n,\ell ,m: המספר  n הוא המספר הקוונטי הראשי, ונקרא גם רמת האנרגיה, והוא היחיד (במודל הפשוט) אשר משפיע על אנרגיית הארביטלים. המספרים  \ell ,m מייצגים תנע זוויתי ואינם משפיעים על האנרגיה של האורביטל. מצב כזה, שבו מספר אלקטרונים חולקים את אותה רמת אנרגיה נקרא ניוון קוונטי. בפועל מתברר שרמות האנרגיה באטום אינן מנוונות, לפי ניסויי ספקטרוסקופיית בליעה אטומית שבהם מודדים את הפרש האנרגיה בין הרמות. במילים אחרות ישנו הבדל אנרגטי בין מצבים שונים בעלי אותו מספר קוונטי ראשי. מודלים מורכבים יותר, אשר לוקחים בחשבון תיקונים יחסותיים ואחרים למודל הפשוט, מנבאים בצורה מדויקת מאוד את רמות האנרגיה של אטום המימן, והמודל המדויק ביותר (מדויק לחלוטין עד כדי דיוק הניסויים כיום) הוא אלקטרודינמיקה קוונטית.
איבר האנרגיה הקינטית (איבר מסה)

בדרך כלל, איבר האנרגיה קינטית של ההמילטוניאן נתון על ידי
כאשר m היא מסת החלקיק ו־p הוא התנע הקווי שלו. עם זאת, כאשר מתחשבים בתורת היחסות הפרטית, האנרגיה הקינטית נתונה בביטוי,
שבו האיבר הראשון הוא סך האנרגיה היחסותית, והאיבר השני הוא אנרגיית המנוחה של האלקטרון (c היא מהירות האור), בסימן שלילי. בהנחה שמתקיים  pc\ll mc^{2}, ניתן לקרב את הביטוי בעזרת האיברים הראשונים של טור טיילור ב־ (p/mc)^{2}, ולקבל שהתיקון מסדר ראשון להמילטוניאן הוא:
המצבים העצמיים של ההמילטוניאן הלא מופרע נתונים בביטוי:
שבו  a_{0} הוא רדיוס בוהר ו־ n הוא המספר הקוונטי הראשי. בעזרת תורת ההפרעות, ניתן לחשב מהתיקון להמילטוניאן את התיקון הנובע ממנו לאנרגיה:
כאשר  \ell  הוא המספר הקוונטי של התנע הזוויתי.
מכאן, שסדר הגודל של התיקון היחסותי לאנרגיה הוא  -10^{-5}\ {\text{eV}}.
איבר צימוד ספין-מסלול

איבר התיקון השני, איבר הצימוד ספין-ממסלול, נובע מעבודה במערכת הייחוס של האלקטרון בה האלקטרון נייח ואילו הגרעין מקיף אותו לעומת מערכת הייחוס הסטנדרטית בה האלקטרון מקיף את הגרעין.
במצב זה ניתן להתייחס לגרעין המקיף את האלקטרון כלולאת זרם היוצרת שדה מגנטי  {\vec {B}}. בנוסף לכך לאלקטרון עצמו יש תנע זוויתי אינטרינזי (ספין). בין השדה המגנטי  {\vec {B}} לבין המומנט המגנטי  {\vec {\mu }}_{s} יש צימוד ומכאן מתקבל התיקון הבא:
בפועל, התיקון הזה אינו מדויק, ויש להכפיל אותו במקדם  {\frac {1}{2}}. מקדם זה נובע העובדה שעברנו למערכת הייחוס הלא אינרציאלית של האלקטרון. הוא התגלה על ידי לואלין תומאס ונקרא "מקדם תומאס" (או: "פקטור תומאס") על שמו.
כיוון שמתקיים
ערך התצפית של ההמילטוניאן יהיה:
ולכן סדר הגודל של איבר התיקון צימוד ספין-מסלול הוא  {\frac {Z}{n^{3}}}10^{-5}{\text{ eV}}. מכאן שככל שהאטום כבד יותר (מספרו האטומי Z גבוה יותר), איבר צימוד ספין-מסלול משמעותי יותר.
הערה: רמות האנרגיה תלויות ביחס הג'ירומגנטי, שהוא גודל הקושר בין המומנט המגנטי  \mu  לספין  s והוא אחת מתכונות החלקיק. עבור אלקטרון הוא בקירוב  2, עבור פרוטון כ- 2.79 ועבור נייטרון ערכו  -1.91.
רמות האנרגיה  (n,\ell ,s)=(n,0,1/2) ו־ (n,\ell ,s)=(n,1,-1/2) זהות לאחר תיקון המבנה הדק, כאשר משתמשים בפקטור ג'ירומגנטי 2. עבור תיקונים בסדרים גבוהים יותר יש להשתמש בפקטור ג'ירומגנטי של 2.0031904622.
מהכללה לכל סדר של התיקונים היחסותיים (משוואת דיראק) מוצאים שלזוג רמות האנרגיה האלו יש ניוון (רמות האנרגיה זהות), אך מאוחר יותר נתגלה שאין ניוון כתוצאה מתורת השדות הקוונטית.
איבר דרווין

E_{\mathrm {Darwin} }={\frac {\hbar ^{2}}{8m_{e}^{2}c^{2}}}\,4\pi \left({\frac {Ze^{2}}{4\pi \epsilon _{0}}}\right)\delta ^{3}\left({\vec {r}}\right)
לכן איבר דרווין משפיע רק על מצבי s.
לדוגמה, האיבר נותן למצב 2s את אותה אנרגיה כמו למצב 2p על ידי העלאת מצב 2s ב־ 9.057\cdot {\mbox{10}}^{-5}eV.
איבר דרווין, על שם צ'ארלס גלטון דרווין, משנה את הפוטנציאל האפקטיבי בגרעין. ניתן לפרש את השפעתו כמריחת האינטראקציה בין האלקטרון לגרעין בשל אפקט הרעידה הקוונטית של האלקטרון.
הסחת לם, על שם ויליס לם, הוא תיקון המשפיע רק על מצבי-s ואין לבלבל בינו לבין איבר דרווין. איבר דרווין משווה את האנרגיה של מצבי-s ומצבי-p ואילו תיקון לם מעלה את האנרגיה של מצבי-s מעל האנרגיה של מצבי-p. תיקון לם פרופורציונלי לקבוע המבנה הדק בשלישית בעוד איבר דרווין פרופורציונלים לקבוע המבנה הדק בריבוע.
האפקט הכולל

האפקט הכולל הוא סכום של שלושת האפקטים והוא ניתן על ידי הביטוי הבא:
כאשר  j הוא המומנט הזוויתי הכולל: ( j=1/2 אם  \ell =0 ו־ j=\ell \pm 1/2 אחרת).
לתוצאה זו הגיע ראשון ארנולד זומרפלד על בסיס התאוריה של בוהר (התאוריה הקוונטית הישנה), לפני שפותחה תאוריית הקוונטים המודרנית.
ראו גם

מכניקת הקוונטים
קבוע המבנה הדק
המבנה העל-דק
לקריאה נוספת

Griffiths, David J. (2004). Introduction to Quantum Mechanics (2nd ed.). Prentice Hall. ISBN 0-13-805326-X.
Liboff, Richard L. (2002). Introductory Quantum Mechanics. Addison-Wesley. ISBN 0-8053-8714-5.
הערות שוליים

↑  Berestetskii, V. B.; E. M. Lifshitz; L. P. Pitaevskii (1982). Quantum electrodynamics. Butterworth-Heinemann. ISBN 978-0-7506-3371-0.
הפארק הלאומי טטרה (פולין)

| --- | --- |

אגם Morskie Oko בין פסגות הרי הטטרה בפארק  לוגו הפארק
 מידע כללי
 סוג:  פארק לאומי
 תאריך הקמה:  1954 
 נתונים ומידות
 שטח:  211.97 קמ"ר
 מיקום
 מדינה:  פולין פולין
 מיקום:  פולין קטן 
 קואורדינטות:  49°15′00″N 19°56′00″E﻿ / ﻿49.25°N 19.933333°E﻿ / 49.25; 19.933333
 www.tpn.pl
 
הפארק הלאומי טטרה בפולין (בפולנית: Tatrzański Park Narodowy) הוא פארק לאומי הנמצא בהרי הטטרה במחוז טאטרה, בפולין קטן באזור -Małopolska, במרכז-דרום פולין. מטה הפארק נמצא בעיירה זקופנה. זהו הפארק הלאומי בעל מספר המבקרים הגבוה ביותר בפולין ובו מסלולי הליכה באורך של למעלה מ-270 ק"מ.
הרי הטטרה מהווים גבול טבעי בין פולין מצפון, לסלובקיה מדרום, ושתי המדינות שיתפו פעולה מאז תחילת המאה ה -20 במאמץ להגן על ערכי הטבע והנוף באזור. סלובקיה יצרה פארק לאומי בעל שם זהה מדרום לגבול. לאחר הקמת הפארקים קבעה אונסקו את שטח שני הפארקים כשמורה טבע חוצה גבולות, Natura 2000.